འདམ་བསྐོ་ལ་མཚོན་ན་ཡང་།ཕྱི་འབྲེལ་དང་རྒྱལ་སྲུང་དཔོན་རིགས་མིན་པའི་འདམ་བསྐོ་དང་།བསྐོ་བཞགགནས་དབྱུང་སོགས་ཚང་མ་ཧོང་ཀོང་བས་ཧོང་ཀོང་སྐྱོང་ཞེས་པའི་ཁོངས་གཏོགས་ཡིན་པས།དོན་དག་དེའི་རིགས་ཧོང་ཀོང་མི་དམངས་ཀྱིས་ཐག་གཅོད་བྱེད་དགོས་པ་ལས་རྒྱ་ནག་དབུས་གཞུང་ལ་གཞན་དབང་འཕྲོག་སྒྲུབ་ཀྱི་ཐོབ་ཐང་མེད།དྲང་མོ་དྲང་བཞག་གིས་རྩ་དོན་དེ་སྲུང་བརྩི་བྱས་ན་ད་གཟོད་རྒྱལ་ཁབ་གཅིག་ལ་ལམ་ལུགས་གཉིས་ཞེས་པ་ཧོང་ཀོང་དུ་ལག་བསྟར་བྱས་པར་གོ་ཆོགདེ་ལས་ལྡོག་པའི་ཁ་ཡག་ཚིག་འཇམ་དག་ནི་རྒྱལ་ཁབ་གཅིག་ལ་ལམ་ལུགས་གཉིས་ཞེས་པར་རྡོག་རོལ་དང་ཡང་ན་ཐབས་འགྱུར་རྡོག་རོལ་ཡིན་ཞེས་དང་།ཡང་ཁོང་གི་རྩོམ་ཡིག་ནང་།ཡིག་ཆ་དཀར་པོའི་གསར་གཏོད་གཞན་ཞིག་ནི།རྒྱལ་གཅེས་ཧོང་ཀོང་བས་ཧོང་ཀོང་སྐྱོང་བ་ཟེར་བ་དེ་རེད།དེ་ངོ་མ་བཟང་གིརྒྱ་ནག་དབུས་གཞུང་གིས་སྣེ་ཁྲིད་ནས་རྒྱུན་འབྱམས་མིག་དཔེ་སྟོན་རྒྱུའི་སྨོན་འདུན་ཞུས་པ་ཡིན།རྒྱལ་ཁབ་གཙོ་འཛིན་དང་།དམག་དོན་གཙོ་འཛིན།དེ་མིན་དམར་ཤོག་ཚོགས་པའི་དབུ་ཁྲིད་འདམ་བསྐོའི་ཡིག་ཆ་ཚང་མའི་ནང་ངེས་པར་དུ་རྒྱལ་གཅེས་པའི་ཆ་རྐྱེན་ལ་འཇལ་ནས་བསྐོ་བཞག་དགོས་པ་གསལ་བཤད་གསལ་བོ་བྱེད་དགོས།དེ་ལྟར་བྱས་ན་རྒྱལ་ཁབ་གཙོ་འཛིན་གྱིས་མཐའ་མཚམས་ལ་འགྱུར་བ་བཏང་བའི་རྒྱལ་གཅེས་མིན་པའི་ཆིངས་ཡིག་ལ་མཚན་རྟགས་བཀོད་རྒྱུ་དང་།དམག་དོན་གཙོ་འཛིན་གྱིས་ལག་ན་ཁབ་ཙམ་ཡང་མེད་པའི་མང་ཚོགས་ལ་མེ་མདའ་བརྒྱབ་ཆོག་པའི་རྒྱལ་གཅེས་མིན་པའི་བཀའ་རྒྱ་གཏོང་རྒྱུར་སྔོན་འགོག་གི་ནུས་པ་ཐོན་སྲིད་ཅེས་ཟུར་ཟ་བྱས་འདུག